തറ ഗുണ്ട കേരളത്തിന്റെ വിദ്യാഭ്യാസ മന്ത്രിയായി മന്ത്രി ശിവന്കുട്ടിക്കെതിരെ കെ. സുധാകരന് തിരുവനന്തപുരം: മന്ത്രി വി. ശിവന്കുട്ടിയെ അവഹേളിച്ച് കെ.പി.സി.സി അധ്യക്ഷന് കെ. സുധാകരന്. തറ ഗുണ്ട കേരളത്തിന്റെ വിദ്യാഭ്യാസ മന്ത്രിയായെന്ന് കെ. സുധാകരന് പറഞ്ഞു. പുത്തന് തലമുറക്ക് റോള് മോഡല് ആകേണ്ട ആളാണ് മന്ത്രി. സംസ്കാര സമ്ബന്നനായ വിദ്യാഭ്യാസ മന്ത്രിയുടെ സ്ഥാനത്താണ് ആഭാസത്തരം മാത്രം കൈമുതലായ ശിവന്കുട്ടി ഇരിക്കുന്നതെന്നും സുധാകരന് കുറ്റപ്പെടുത്തി. ഒരു മന്ത്രിക്ക് പൊതുമുഖം വേണം. പരിപാവനമായ നിയമസഭക്കുള്ളില് ഗുണ്ടായിസം കാണിച്ച, ഉടുമുണ്ട് പൊക്കി സ്പീക്കറുടെ ഡയസ് അടിച്ചു തകര്ത്ത ഗുണ്ടയാണ് ശിവന്കുട്ടി. സംസ്കാരമുള്ളവര്ക്ക് ഇത് ഉള്ക്കൊള്ളാന് സാധിക്കില്ലെന്നും സുധാകരന് വ്യക്തമാക്കി.മറ്റൊരു ശിവന്കുട്ടിയായ മുഖ്യമന്ത്രി പിണറായി വിജയന് ഇത് ഉള്ക്കൊള്ളാന് സാധിക്കും. മന്ത്രി രാജിവെക്കേണ്ടതില്ലെന്ന് മുഖ്യമന്ത്രി ന്യായീകരിക്കുകയാണ്. മന്ത്രി രാജിവെക്കേണ്ടി വന്നാല് മുഖ്യമന്ത്രി രാജിവെക്കേണ്ട കീഴ് വഴക്കമുണ്ടാകും.എസ്.എന്.സി ലാവലിന് കേസില് സുപ്രീംകോടതിയുടെ പരാമര്ശം ഏത് സമയത്തും വരാം. ഈ ഭയത്തില് കഴിയുന്ന മുഖ്യമന്ത്രി മന്ത്രി ശിവന്കുട്ടിക്ക് സംരക്ഷണത്തിന്റെ മൂടുപടം ധരിപ്പിക്കുകയാണ്. നിയമത്തിന്റെയോ സംസ്കാരത്തിന്റെയോ ആനുകൂല്യം നല്കിയാണ് ശിവന്കുട്ടിയെ മുഖ്യമന്ത്രി ന്യായീകരിക്കുന്നത്.നിയമസഭയില്വെച്ച് എം.വി രാഘവന്റെ നാഭിക്ക് ചവിട്ടിയ നാണവും മാനവും സംസ്കാരവുമില്ലാത്ത എം.എല്.എമാരെ ഉള്ക്കൊള്ളുന്ന സി.പി.എമ്മിന് ശിവന്കുട്ടിയെ സംരക്ഷിക്കാം. ഒരു തരത്തിലല്ലെങ്കില് മറ്റൊരു തരത്തില് കുപ്രസിദ്ധി നേടിയവരാണ് സി.പി.എം നേതാക്കളെന്നും കെ. സുധാകരന് പറഞ്ഞു.